আগামী বছরের মে মাস থেকে কিলোগ্রামের সংজ্ঞা বদলে নিচ্ছে ভারত। সম্প্রতি ফ্রান্সে একটি আন্তর্জাতিক সম্মেলনে বিশ্বের ৬০টি দেশের প্রতিনিধিরা কিলোগ্রামের হিসেবে বদল আনার পক্ষে মত দিয়েছেন।
এর পরেই ঠিক হয়েছে ২০১৯ সালের মে মাস থেকে ভারতেও কার্যকর হবে নতুন নিয়ম। এখন ১ কিলোগ্রাম যে ভাবে মাপা হয়, তা ১৩০ বছরের পুরনো পদ্ধতি। নতুন নিয়মে আরও সূক্ষ্ণ হচ্ছে কিলোগ্রাম মাপার পদ্ধতি। প্ল্যাঙ্কস কনস্টান্ট ধরে মাপা হবে কিলোগ্রাম।
এর ফলে বাজারে আসবে আরও উন্নতমানের দাঁড়িপাল্লা বা ওজন করার যন্ত্র। যার নাম হচ্ছে ‘কিবল ব্যালান্স’। ইলেকট্রোম্যাগনেটিক শক্তি ব্যবহার করে কোনও পদার্থের ভর মাপা হবে এই যন্ত্রে। 

এই বিষয়ে অন্যান্য খবর

দেড় কিলো ধারালো জিনিস মহিলার পেটের ভিতর, তাজ্জব চিকিৎসকেরা
মশার কামড়ে পায়ে ১৪ কেজির মাংসপিণ্ড, ৩০ বছর পরে হল মিরাক‌্ল


২৬তম জেনারেল কনফারেন্স অন ওয়েটস অ্যান্ড মেজার্স এই পদ্ধতির সপক্ষেই ভোট দিয়েছে। ২০ মে তারিখে ওয়ার্ল্ড মেট্রোলজি ডে-তে এই পদ্ধতি আনুষ্ঠানিক ভাবে চালু হবে।
ন্যাশনাল ফিজিক্যাল ল্যাবরেটরির অধিকর্তা ডিকে অশওয়াল বলছেন, কিবল ব্যালান্স মেশিন তৈরি করতে তিন-চার বছর সময় লাগবে। এতে খরচ পড়বে প্রায় ৬০ কোটি টাকা।